Япония 3D принтер ёрдамида икки кун ичида кичик уйларни босиб чиқаришни бошлади
50 квадрат метрлик уй 44,5 соатда қурилиб, 37 минг долларга сотилди. 3D-принтерда чоп этилган Fujitsubo уйида битта ётоқхона, битта ҳаммом ва ошхонага уланган очиқ яшаш хонаси мавжуд. Япония соғлиқни сақлаш стандартларига кўра, бундай уйда битта одам ёки ёш эр-хотин жойлашиши мумкин, лекин техник жиҳатдан у кўпроқ одамни сиғдира олади.
«Қирқ йил муқаддам ишлаб чиқариш жараёнида роботлардан фойдаланадиган инновация пайдо бўлди ва автомобилсозлик саноатида нархлар пасая бошлади. Биз 3D-принтерда чоп этилган уй-жой саноатини тўлиқ роботлаштиришнинг бошланиши деб ҳисоблаймиз», - дейилади Serendix баёнотида.
Ҳозирда компания ўз уйларини қуриш учун бешта принтердан фойдаланмоқда, бироқ 2024 йилда яна 12 та принтерни қўшиб, йилига 850 га яқин уй қуришни режалаштирмоқда. Асосан, уй-жой қуриш учун бўш иш ўринлари мавжуд бўлган кичик шаҳарчаларга устунлик берилади.